**Referat af bestyrelsesmøde i Alternativet Rudersdal 14. september 2017**

**Til stede:** Henrik Hjortdal (HH), Alexander Skytte Jensen (ASJ), Michael Macdonald Arnskov (MMA), Ejvind Slottved (ES), Margrethe Herning (MH).

**Afbud fra:** Christa If Jensen (CIJ), Søren Klebak, (SK) Gunver Larsen (GL)

**Dagsorden:**

1. Valg af dirigent
2. Referent:Ejvind
3. Referatet fra det konstituerende møde 21. august 2017
	1. Referatet vedlægges.

Det blev udsendt til bestyrelsen 28. august 2017.

Da der ikke er modtaget indsigelser inden udløbet af fristen 2. september, er referatet godkendt.

1. Rundt om bestyrelsen
	1. Hvad har vi oplevet siden sidst i Alternativet?
2. Gennemgang af bestyrelsens arbejdsform og forretningsorden
	1. Forretningsordenen vedlægges.

Den skal i henhold til sit sidste punkt evalueres af bestyrelsen efter det konstituerende møde.

* 1. Digital kommunikation

Hvad omfatter denne funktion?

* 1. Arkivering. Indledende drøftelse.

Arkivet er kommuneforeningens hukommelse.

Hvad skal arkiveres, og hvordan?

1. Budget 2017-2018
2. KV 2017
	1. Gennemgang af mødet 26/9. Hvordan stemmes der? Listeopstilling/ sideordnet opstilling. Valgforbund.
	2. Samarbejde med andre partier.
3. Hvordan har det været at deltage i dag?
4. Eventuelt

**1: Valg af dirigent:** Margrete Herning

**2: Valg af referent:** Ejvind

**3: Referatet fra det konstituerende møde 21. august 2017.**  Godkendt.

**4: Rundt om bestyrelsen:**

* Kulturnatten:

HH havde med Gunver, Laura og Alex en bod og serverede kaffe fra 16-19.30. Trods regnvejr havde de uddelt materiale til og talt med 40-50 personer.

* Rudersdal folkemøde:

MM, SK, GL, ASJ, CIJ fra bestyrelsen, Laura fra Kandidatudvalget og MH fra kredsbestyrelsen havde deltaget.

Det havde været en god oplevelse, men mødet havde ikke været solgt godt nok, der var for få fremmødte.

* MMA sagde ja til at være valgkoordinator.
* MH orienterede om årsmødet 16. september i kredsen, og om problemer i forbindelse med kandidatopstillingen i Hørsholm og Helsingør.

**5: Gennemgang af bestyrelsens arbejdsform og forretningsorden.**

* Ad a:

ES motiverede baggrunden for punktet: Der er mange nye medlemmer i bestyrelsen, for hvem en sådan gennemgang vil være værdifuld.

På grund af de mange afbud, og fordi bestyrelsens vigtigste opgave lige nu er KV2017, besluttedes det at udsætte punktet til mødet i december.

* Ad b:

Der var generel enighed om at Alternativets nuværende digitale brugergrænseflade er kompliceret og svær at overskue.

Men der er en ny hjemmeside for Alternativet på vej, hvorunder der vil være mulighed for de enkelte kommuneforeninger at oprette deres egne hjemmesider. Bestyrelsen vedtog derfor at udsætte den del af diskussionen til man ved noget mere om de nye muligheder.

Mht. emailadressen rudersdal@alternativet.dk var der nogen usikkerhed om hvem der havde adgang, hvem havde ansvaret for at læse indkomne mails og videreekspedere dem og hvordan den skal bruges. AJS vil kigge nærmere på det.

Mht. Facebook besluttede bestyrelsen at nedlægge den Kommuneforeningens lukkede FB-side, men den åbne side bevares.

Bestyrelsen besluttede at gøre digital planlægning til tema for et bestyrelsesmøde efter KV2017.

* Ad c:

ES motiverede baggrunden for punktet: Kommuneforeningen har nu nået en alder, der gør det nødvendigt at få fastlagt retningslinjer for foreningens arkiv. Han påtog sig den opgave til mødet i oktober at udarbejde et notat herom:

Da kommunikationen i dag primært foregår elektronisk, skal arkiveringen også ske elektronisk.

Der skal tages stilling til spørgsmål som: hvad skal arkiveres – og hvad skal ikke? Hvor skal det elektroniske arkiv opbevares? Hvem skal have ansvaret for arkivets løbende opdatering? Hvilke ”spilleregler” skal gælde?

**6: Budget 2017-2018:** Punktet blev udsat til næste møde

**7: KV 2017:**

* Opstillingsmødet 26/9:

Kandidatudvalget har ansvaret for at mødet afvikles i overensstemmelse med reglerne.

Margrethe Henning valgtes som dirigent for mødet.

* Listeopstilling/sideordnet opstilling?

Der er 3 kandidataspiranter.

Der var enighed om sideordnet opstilling.

En drøftelse af om hvem der skal stå øverst på stemmesedlen førte ikke til en endelig afklaring. ASJ, HH, MMA drøfter det nærmere.

* Stemmeregler på opstillingsmødet
	+ For at en kandidat er valgt kræves der 50% af de fremmødtes stemmer.
	+ Hvert medlem har 3 stemmer, og kan afgive 0, 1, 2, eller alle 3 stemmer.
* Valgforbund?

Lokallisten er vigtigste parti at indgå i valgforbund med. Også gerne forbund med Radikale, Socialdemokraterne og SF.

* Valgmateriale:

Der var enighed om at kandidaterne i videst muligt omfang udarbejder fælles valgmateriale, også meget gerne en fælles valgplakat med alle tre samlet.

MMA ser på plakater, flyers etc. Med henblik på layout og økonomi

* Stiller lister:

MM henter stiller lister på Rådhuset. Han har i mail 15. sept. til HH, ASJ og ES meddelt, at dette nu er sket.

Morten Thulenius i Landssekretariatet har sendt en redegørelse til HH om stiller lister og valgregler mm. Den er af HH 15. september sendt til ASJ, MMA og ES.

* Andet:

Mht. Ansøgning til kreds/landssekretariat blev besluttet IKKE at søge om grønne dragter, men derimod om en kafferygsæk som tilbydes udlånt til andre lokalforeninger når vi ikke bruger den.

**8: Hvordan har det været at deltage i dag?**

Ved mødets afslutning var der bred enighed om at det havde været et godt, inspirerende, konstruktivt og hyggeligt møde.

**9: Eventuelt**

* CIJ har i mail af 14. sept. erindret om en tidligere beslutning om nedsættelsen af et udvalg, der skal analysere af forskelle og ligheder mellem Alternativet og Lokallisten.

Bestyrelsen besluttede i stedet, at HH laver en oversigt – 1-2 A4 sider – over de vigtigste forskelle på og lighedspunkter mellem Lokallistens og Alternativets politik, og sender den til CIJ og SK. Det er efterfølgende lavet og sendt til disse samt bestyrelsen, kandidatudvalget og Hans Peter, som var den oprindelige forslagsstiller om et sådant papir.

* Bestyrelsen besluttede, at da Hans Peter er tiltænkt rollen som mobilisator af medlemmerne, bør han for fremtiden inviteres til at deltage i bestyrelsens møder.